Tidligere soldater får nu deres egne lejligheder i Hvorup nær Nørresundby. I næste uge tages første spadestik til byggeriet, der skal fungere som et supplement til de tre eksisterende Veteranhjem. KFUM Soldatermission står for projektet, der hedder SoldaterRekreation. Med projektet får hjemvendte soldater mulighed for en midlertidig bolig i en kortere eller længere periode. Oberst og chef for Trænregimentet Flemming Larsen fortæller, at han er glad for, at SoldaterRekreation bliver et tilbud i Aalborg fordi mange udsendes herfra i international tjeneste. Udover nybyggeriet er det også planen, at KFUMs Soldaterhjem skal indrettes mere handicapvenlig. Dette sættes dog ikke sat i gang endnu, da finansieringen til den del af planen endnu ikke er på plads. Der mangler ca. 2 mio. kr. til den strategiske ombygning af KFUMs Soldaterhjem og til indkøring af projekt KFUMs SoldaterRekreation i Hvorup.

Referat:
I næste uge tages første spadestik til byggeriet af otte nye lejligheder til tidligere soldater.